CELEX: 22014D0179
Language: bg
Date: 2014-09-25 00:00:00
Title: Решение на Съвместния комитет на ЕИП № 179/2014 от 25 септември 2014 година за изменение на приложение II (Технически регламенти, стандарти, изпитвания и сертифициране) към Споразумението за ЕИП [2015/1247]

30.7.2015   
            
            
               BG
            
            
               Официален вестник на Европейския съюз
            
            
               L 202/29
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 179/2014
   от 25 септември 2014 година
   за изменение на приложение II (Технически регламенти, стандарти, изпитвания и сертифициране) към Споразумението за ЕИП [2015/1247]
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Директива за изпълнение 2012/25/ЕС на Комисията от 9 октомври 2012 г. за установяване на информационните процедури за обмен между държавите членки на човешки органи, предназначени за трансплантация (1) трябва да бъде включена в Споразумението за ЕИП.
            
         
               (2)
            
            
               Поради това приложение II към Споразумението за ЕИП следва да бъде изменено по съответния начин,
            
         ПРИЕ НАСТОЯЩОТО РЕШЕНИЕ:
   Член 1
   След точка 15щн (Директива 2010/53/ЕС на Европейския парламент и на Съвета) от глава XIII от приложение II към Споразумението за ЕИП се добавя следният текст:
   
      
                  „15щна.
               
               
                  
                     32012 L 0025: Директива за изпълнение 2012/25/ЕС на Комисията от 9 октомври 2012 г. за установяване на информационните процедури за обмен между държавите членки на човешки органи, предназначени за трансплантация (ОВ L 275, 10.10.2012 г., стр. 27).
                  За целите на настоящото споразумение разпоредбите на Директивата за изпълнение се четат със следната адаптация:
                  Настоящата Директива за изпълнение не се прилага по отношение на Лихтенщайн, с изключение на член 7.“
               
            
   Член 2
   Текстовете на Директива за изпълнение 2012/25/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 25 септември 2014 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 275, 10.10.2012 г., стр. 27.
   
      (2)  С отбелязани конституционни изисквания.